Serialul este o reconstituire dramatizată, bazată pe relatările martorilor.
Unele fapte și personaje au fost modificate sau combinate.
Serialul are trei părți și fiecare episod în parte
trebuie văzut și înțeles în contextul întregului serial.
Bună seara! Bun-venit la știrile BBC de la șase.
După zile de presiuni intense și mânie cauzate de scandalul
cu interceptarea telefoanelor,
News of the World, cel mai important ziar național,
a declarat că în această duminică
va scoate ultima ediție.
Investigând acuzația de interceptare a telefoanelor,
poliția a întocmit o listă
cu 4.000 de potențiale victime.
Sunt așa îngrozit de ceea ce s-a întâmplat,
au interceptat telefonul victimelor unor ucigași, unor atacuri teroriste,
este absolut scandalos.
S-au făcut arestări:
redactori, directori și jurnaliști,
toți implicați în scandal.
Apoi toți s-au unit contra noastră,
deși făcuserăm o treabă grozavă
și ajutaserăm la arestarea multor infractori,
am ajuns să fim răufăcătorii din poveste.
E ceva corupt moral,
voi sunteți corupți moral.
Toată ideea de libertate a presei...
- Eu... - ... e doar un paravan
pentru a vinde ziare pline de bârfe,
vă ascundeți în spatele lui când e cazul.
Este o porcărie.
MULȚUMIM LA REVEDERE
Asta se petrecea în Wapping aseară.
Angajații și-au luat la revedere de la ziar și de la slujbele lor.
Îmi amintesc că am auzit că News of the World s-a desființat
și m-am bucurat atât de mult,
m-am bucurat foarte mult că se sfârșise cu el.
Chiar mi-am imaginat
biroul de la News of the World,
scaunele goale, birourile eliberate
și m-am gândit: „Fantastic!”
M-am gândit că avea să fie sfârșitul lui Mazher Mahmood,
dar n-a fost așa.
Procesul lui Mazher Mahmood, jurnalistul cunoscut ca „șeicul fals”,
a început la Curtea Penală Centrală Old Bailey.
Era atât de incredibil, încât era credibil.
Știți, nu poate fi fals.
Timp de 30 de ani s-a delectat să-și ascundă identitatea.
Anonimatul lui, secretul identității
erau cheia întregului său număr.
Autointitulatul „regele capcanelor”
sosește la curte în fiecare zi ascuns sub o cagulă.
Cred că era neîndurător, necinstit
și o persoană fără milă.
Mazher Mahmood a fost autorul unor știri de senzație uriașe.
CURTEA PENALĂ CENTRALĂ
A descoperit meciuri de crichet aranjate de pakistanezi
și un plan de răpire a Victoriei Beckham.
Maz profita de ideea exagerată
că banii efectiv nu reprezentau un obstacol.
Dacă te apropiai, puteai să pui și tu mâna pe o parte.
Urăsc să spun asta,
dar se pricepe extrem de bine la ceea ce face.
ȘEICUL FALS
THE SUN VA APĂREA MÂINE.
FEBRUARIE 2012
The Sun on Sunday va fi publicat pentru prima oară în weekendul viitor.
Este o urmare a desființării în iulie a News of the World,
după scandalul cu interceptarea telefoanelor.
Lui Rupert Murdoch nu i-a plăcut ideea
că nu va mai avea un ziar de duminică,
deoarece el credea că încă exista o piață largă
și astfel s-a născut ideea cu The Sun on Sunday.
Dar era important să nu fie contaminat de News of the World.
Prima ediție de duminică a The Sun. Ce spuneți?
Mazher avea reputația unui supraviețuitor înnăscut al jurnalismului.
El n-a fost acuzat niciodată de interceptarea telefoanelor
și nici n-a avut vreo legătură directă cu asta,
prin urmare a primit un post la The Sun on Sunday.
Când s-a desființat News of the World, cred că s-a produs o schimbare majoră
în modul în care oamenii percepeau presa
și nu au mai tolerat șmecheriile,
drept care jurnaliștii au trebuit să fie mai atenți.
Dar nu cred că Mazher Mahmood a fost informat.
La The Sun,
a încercat să-și reia poziția de „regele capcanelor”.
Voia să-și facă simțită prezența: „Sunt aici, m-am întors,
„priviți și plângeți.”
Când Mazher a intrat la The Sun on Sunday, cred că a simțit...
multă presiune ca să publice rapid un articol important,
fiindcă misiunea lui constantă era să se facă remarcat.
Și trebuie să scrii mereu articole tot mai bune.
Iar, în cazul lui, toate articolele lui erau bune,
deci îi trebuia unul și mai bun.
Fac greșeli, dar învăț din ele
Căci sunt tânără
Da, sunt tânără
Îmi pare rău, dar n-am terminat
Căci sunt tânără
Da, sunt tânără
Tulisa era un star pop.
Era vedetă la TV
și oamenii o cunoșteau
fiindcă era în juriul de la X Factor.
Tulisa!
O, nu, Tulisa!
Apărea pe micile ecrane în fiecare sâmbătă seara,
ora de maximă audiență.
Mi s-a părut grozavă
și fiicei mele îi plăcea și încă îi place N-Dubz, la fel și mie.
Dar showbusinessul poate fi necruțător.
Tulisa a confirmat știrea mult așteptată
că va părăsi X Factor.
Bună, Tulisa.
Din păcate pentru Tulisa, tocmai părăsise X Factor,
ceea ce aproape sigur a făcut-o să fie vulnerabilă
și o țintă ideală pentru o capcană.
MAI 2013
M-au contactat doi producători de film.
VOCEA TULISEI
Voiau să joc rolul principal
într-un film fabulos, o producție Bollywood / Hollywood.
Per total, mi s-au oferit aproximativ trei milioane jumate.
Mă gândeam: „Uau! E un vis devenit realitate.”
Maz a fost fantastic...
NEIL WALLIS REDACTOR-ȘEF, NEWS OF THE WORLD
... ca reporter de investigație.
Avea abilitatea asta de...
a vedea o situație,
a găsi un mod de a ajunge la ea
și apoi, foarte rapid,
de a organiza totul
ca să-i iasă planul perfect.
Nu mai putea juca rolul șeicului fals,
fiindcă oamenii știau despre el,
citiseră despre el.
Atunci, a trebuit să-și schimbe rolul
și a devenit...
un producător de mare succes de la Bollywood.
COMO METROPOLITAN LONDRA
Când am văzut filmarea, mi-am dat seama clar
că era vorba de o capcană clasică.
Totul fusese plănuit cu meticulozitate,
până și faptul că ea s-a așezat
exact în dreptul camerei video pe care o ascunsese el.
Foarte pe scurt, ideea principală este că vrem o englezoaică.
Ceva în stilul... din...
- Engleza elevată sau... - Nu.
Pentru a obține ceea ce voia,
trebuia să oglindească dorințele persoanei
care stătea în fața lui.
A fost incredibil de convingător.
A amețit-o,
i-a oferit lumea întreagă și...
filmările arată că ea era încântată.
Ne dorim ceva în stilul...
- Știu accentul cockney. - Cineva care...
provine dintr-un mediu foarte sărac.
- Da. - Perfect.
Cât mai repede.
Mazher Mahmood se cam blocase,
fiindcă ea nu făcuse nimic ilegal, nu luase droguri,
dar Mazher era perseverent
și avea să găsească o cale să publice articolul, orice l-ar fi costat.
Nimic nu-l deruta,
dacă un articol era bun, îl investiga
și nu renunța
doar fiindcă părea dificil.
Și era hotărât.
A mai așteptat o săptămână, două, a contactat-o
și a întrebat-o dacă știa pe cineva care să-i facă rost de droguri.
Ea voia să-l impresioneze, își dorea slujba.
Tulisa a spus că a luat legătura cu o cunoștință
și l-a rugat să pretindă că poate să-i facă rost de droguri lui Maz
și să pară că ea are școala vieții.
Dar persoana respectivă i-a făcut rost, în final, de cocaină lui Maz.
A fost de ajuns pentru articol.
ÎN EXCLUSIVITATE MONDIALĂ AFACEREA RUȘINOASĂ CU COCAINĂ A TULISEI
Mi-au ruinat viața,
s-a încheiat.
Vreau ca lucrurile să revină la normal.
M-au distrus.
Nu s-ar fi întâmplat niciodată așa ceva dacă nu ar fi înscenat ei totul.
Ei au pus totul la cale.
Nu s-ar fi întâmplat niciodată asta dacă nu ar fi pus ei totul la cale.
Ei au pus totul la cale.
DECEMBRIE 2013
Cântăreața și fosta jurată de la X Factor
Tulisa Contostavlos
a fost acuzată de infracțiuni legate de droguri.
Tulisa a trebuit să treacă de grupul de fotografi,
echipe de știri și reporteri, pentru a ajunge la tribunal.
Este acuzată că a fost implicată
în vânzarea unor droguri puternice unui reporter sub acoperire.
Tulisa!
Voi da o declarație scurtă în numele Tulisei.
Tulisa a fost acuzată de o infracțiune gravă,
iar astăzi a declarat că este nevinovată.
După cum s-a relatat deja pe larg,
tot acest caz a fost fabricat
de Mazher Mahmood, uneori cunoscut ca „șeicul fals”.
Tulisa este cea mai recentă victimă dintr-un șir lung
de persoane care au fost tratate ca nutreț de ziarele lacome.
- Tulisa! - Tulisa, te iubesc!
Îmi amintesc că am citit articolul despre Tulisa
și m-am gândit că exact așa procedaserăm.
STEVE GRAYSON FOTOGRAF, NEWS OF THE WORLD
Nu e nicio diferență. Este exact ce a făcut Mahmood
cu Emma Morgan.
E exact aceeași poveste.
AM PRINS-O!
Titlul era
„Rușinea cu drogurile a fetei de la pagina 3”.
RUȘINEA CU DROGURI A FETEI DE LA PAG. 3
Când am văzut articolul despre Tulisa,
mi-am dat imediat seama ce se întâmplase.
M-am uitat să văd cine era autorul și, evident,
era el, Mazher Mahmood, lucrând după obiceiul lui.
DE MAZHER MAHMOOD
Am vrut să strig și să spun: „Nu, și mie mi-a făcut la fel
„acum foarte mulți ani.”
Detaliile erau puțin diferite,
dar modul în care procedase
era absolut identic.
Ceea ce am observat la capcanele întinse de Mazher
e că, deși victimele pot fi foarte diferite, el folosește...
PROVOCATOR
... exact aceeași schemă.
Le vinde visul la care aspiră,
le dă ceea ce-și doresc.
Le oferă cel mai mare morcov posibil,
știind că vor dori să prindă morcovul
și astfel le va putea distruge.
M-am lăsat înșelată de...
vrăjelile șeicului fals
fiindcă mi s-a oferit o șansă unică în viață.
Am zburat la Lanzarote.
Era o ședință foto fabuloasă pentru calendar.
Mi-a spus că voi fi plătită
mult mai mult decât am primit vreodată pentru vreun proiect.
Dar m-a rugat să-i fac rost de niște cocaină.
M-am lăsat păcălită.
M-a încurajat atât de mult. Am crezut sincer că,
dacă aș fi refuzat, m-ar fi putut costat slujba.
M-a întrebat dacă i-aș putea face rost de niște cocaină
de la un tip pe nume Billy.
Billy cumpără cocaina, iar noi îl plătim.
Fiindcă Mazher Mahmood l-a plătit
din cheltuieli.
„Dacă am scrie asta în ziar? Ce glumă!
„E în regulă.
„Am cumpărat noi cocaina în locul ei.
„E o idee bună.”
Noi am cumpărat cocaina, i-am dat-o ei.
Billy e plătit, toată lumea e plătită, iar viața ei e distrusă.
MODEL DE POZE NUD ÎN SCANDAL ȘOCANT CU COCAINĂ!
Mi-a întrerupt cariera
exact când eram pe cale să am succes.
Nu mi-am mai revenit de atunci.
PLIMBĂREAȚĂ ZIUA, TRAFICANTĂ NOAPTEA
Am stat și am plâns încontinuu.
Și m-am speriat atât de tare de ce vor crede părinții mei.
Îmi... amintesc...
Îmi cer scuze.
Îmi amintesc că i-am sunat și am vorbit cu tata
și m-a întrebat:
„Ai nevoie de ajutor?
„Ești... Ai probleme cu drogurile?
„Te ajutăm noi, te băgăm la un centru de recuperare.”
Și era foarte îngrijorat pentru mine
și i-am spus că nu.
Mi-a zis: „Poți să-mi spui adevărul.”
Îmi amintesc că mă gândeam că până și tata a crezut.
Și apoi totul...
Totul s-a dus de râpă.
ÎN EXCLUSIVITATE! DE MAZHER MAHMOOD
Într-un final, m-au dat afară
din cauza altui articol și m-am certat cu Maz,
dar mă simțeam vinovat în cazul Emmei.
Știți, chiar mă simțeam vinovat.
E bine să te simți vinovat pentru ce ai făcut,
dar chiar mă simțeam vinovat.
Dacă până și tata se întreabă dacă e adevărat sau nu,
cum e posibil ca vocea mea să fie vreodată mai puternică
decât cea de la News of the World?
Nu pot să strig la fel de tare ca șase milioane de oameni
care vor citi despre mine.
M-ar fi aruncat după gratii dacă ar fi putut.
Din fericire, s-a întâmplat în Spania, deci nu era în jurisdicția noastră.
Dacă s-ar fi petrecut în Londra, poate aș fi ajuns și eu în instanță.
O instanță din Londra i-a spus cântăreței Tulisa Contostavlos
că va avea proces în iulie pentru acuzația de trafic de droguri.
Aflasem că Tulisa Contostavlos era arestată...
JEREMY DEIN AVOCATUL TULISEI
... și urmărisem articolele.
De fapt, eram fan al N-Dubz,
iar copiii mei erau mici pe atunci
și ne uitam cu interes la X Factor sâmbătă seara.
Și apoi, ce să vezi?
Managerul Tulisei a sunat la biroul meu de avocatură.
Totul a fost destul de intimidant.
Aveam emoții să mă văd cu ea.
Ți s-a înscenat totul și te-au prins în cursă.
Atragerea în cursă nu te eliberează de acuzațiile criminale.
Dar un judecător...
are dreptul să oprească procedurile
în cazul în care crede...
că infracțiunea a fost fabricată de Mahmood.
Și, evident, vom demonstra din datele cazului tău
și toată afacerea cu morcovul
de trei milioane jumătate,
morcovul rolului principal în film,
că ai fost ademenită.
Nu contează cât de mare e morcovul...
MAZHER MAHMOOD VORBEȘTE ÎN 2011
... oamenii nu comit infracțiuni fiindcă i-ai prins în cursă.
Însă, percepția publică este
că, deoarece li s-a oferit un morcov uriaș,
au ajuns să comită infracțiunea.
Am vrut să mă ocup de caz
ca un adevărat profesionist.
Era o șansă interesantă,
dar, în același timp, îmi făceam foarte multe griji
fiindcă părea că nu-l poate opri nimeni.
Am cercetat cazurile mai vechi ale lui Mahmood, înainte de al Tulisei,
și părerea pe care mi-am făcut-o
a fost că metodele lui de lucru
ca jurnalist nu erau de încredere.
Inculpații fuseseră ademeniți cu o tentație
de Mahmood și cohorta lui.
În realitate, ei creau și generau infracțiunea
despre care mai târziu declarau că este în interesul public
să fie urmărită penal.
Interesele publice, pentru mine, sunt fapte reprobabile...
MAZHER MAHMOOD VORBEȘTE ÎN 2011
... evident, delicte, ipocrizie, când publicul este înșelat.
Absolut toate cele 500 de investigații pe care le-am făcut
îndeplinesc criteriile, în opinia mea, pentru a fi în interesul public.
Când Maz publica
știrile de senzație uriașe,
ziarele zburau de pe rafturi.
Maz oferea o satisfacție constantă.
Era extrem de prețuit.
Dar avea nevoie de cineva care să-l urmărească
și să-l oprească, altfel ar fi pierdut controlul. Se concentra atât de tare,
încât ajunsese să aibă o viziune îngustă.
Și singurul lucru care conta
era să obțină următoarea știre de senzație importantă.
IUNIE 2014
AUDIERE ÎNAINTE DE PROCES
- Tulisa. - Tulisa.
În cazul Tulisei, am avut o audiere înainte de proces
în care am susținut că nu trebuia să ajungem la proces.
Am susținut că Mahmood se comportase într-un mod inadmisibil,
că probele fuseseră adunate pe bază de minciuni,
înșelăciune și falsitate.
Își justificau capcana
spunând că fuseseră informați
că Tulisa Contostavlos era traficantă de droguri.
Am vrut să vedem informațiile
sau măcar să ni se spună cine fusese persoana care îi informase.
Și nu ni s-a spus nimic.
Cazul Tulisei se rezuma, în mare parte, la așa-zisul privilegiu al jurnaliștilor.
CURTEA REGALĂ DE JUSTIȚIE
Cu siguranță a fost un caz în stilul lui David și Goliat.
Și uneori m-am simțit copleșit, așa e.
Într-o noapte în timpul procesului am dormit în scaunul de la birou.
Am lucrat până la 4:00 sau 5:00 dimineața și apoi am dormit vreo oră.
M-am dus apoi și mi-am cumpărat o cămașă nouă ca să merg în instanță.
Dar era evident,
știam că e o situație dificilă la audierea argumentelor juridice.
Se străduia și mai mult,
și știu asta din propria experiență.
Se străduia și mai mult
când se pregătea pentru un proces
decât când investigase articolul original.
Deoarece condamnarea, în realitate...
îi valida jurnalismul.
Mahmood și grupul lui
erau cât se poate de puțin cooperanți.
Încercam cu disperare să luăm declarația unui martor foarte important,
șoferul lui Mahmood, Alan Smith.
Și ne-au împiedicat.
Imediat după întâlnirea principală
dintre Tulisa și Mahmood,
Tulisa a fost dusă acasă de o mașină cu șofer,
iar Alan Smith era șoferul.
Și spunea că membri ai familiei ei fuseseră afectați de droguri
și explica că din cauza asta era așa împotriva drogurilor.
Alan Smith cu siguranță a auzit ce spunea ea.
Și cum noi ne-am plâns atât de mult din cauza asta,
au cedat, în final, și i-au luat o declarație.
În care...
Smith spunea că Tulisa s-a declarat a fi împotriva drogurilor, când vorbeau
în mașină, de la Hotelul Metropolitan.
Evident, a fost un moment incredibil.
CURTEA REGALĂ DE JUSTIȚIE
Acum aveam o declarație
care era favorabilă cazului ei.
Evident, m-am gândit că era aur curat.
Dar, în decurs de 24 de ore,
Alan Smith și-a schimbat acea parte din declarație.
Judecătorului i s-a spus că Alan Smith făcuse o greșeală.
Evident, ne-am plâns și mai mult din cauza asta,
dar poziția judecătorului cu privire la asta a fost:
„Asta a spus martorul.
„Sunt lucruri pe care juriul le va lua în considerare la timpul lor.”
Și lucrurile au rămas așa.
Îmi amintesc că-mi spuneam:
„Cum o să schimb situația asta?
„Nu știu cum să schimb situația asta.”
IULIE 2014
Mă tem.
Experiența de a veni la tribunal pentru proces
a fost sută la sută anxietate...
PRIMA ZI DE PROCES
... tensiune, stres, traumă.
Nu e nicio îndoială.
A fost un caz foarte dificil de câștigat.
Argumentele principale ale procurorului erau simple.
Fusese demascată ca traficantă de droguri.
Vorbise în termeni foarte clari
despre consimțământul ei de a furniza droguri
și organizase o vânzare de droguri care s-a realizat.
Iar Mazher Mahmood era un jurnalist de investigație cu multă experiență
care o demascase
și cele petrecute erau în interesul public.
Cu siguranță Tulisa risca să fie închisă
între 18 luni și trei ani.
Când a început procesul, lucrurile nu arătau bine.
Am intrat în Curtea Regală de Justiție din Southwark
și pentru prima oară am văzut-o cedând nervos.
AVOCAȚI SALĂ DE INTEROGARE
Plângea, era extrem de supărată
și spunea: „Judecătorul este împotriva noastră,
„o să pierdem, o să ajung la închisoare.
„Nu ajungem nicăieri, e o pierdere de timp.”
Era o persoană a cărei întreagă viață era pe cale să se năruie.
Și îmi amintesc că mă gândeam: „Îți dau dreptate.
„Chiar cred că vom pierde.”
N-am spus asta, dar mi-a fost greu să mă prefac că nu e așa.
Când am auzit despre Tulisa,
durerea pe care știam
că o va simți...
JODIE KIDD MODEL ȘI PREZENTATOARE
... frustrarea, trădarea, toate sentimentele astea
și-au făcut din nou apariția, cu siguranță,
o altă persoană
care cade victimă acestui om.
MODELUL JODIE LE ARE CU COCAINA
Când am văzut prima oară articolul,
am simțit...
EXCLUSIVITATE! PAG. 8 ȘI 9
... cum mă acapara panica fiindcă
fusesem atât de proastă încât să cad în plasă.
Evident că a existat momentul în care am dat telefonul ăla,
dar știu ce au făcut
și știu cum m-au implicat în discuțiile alea.
Știu cum au manipulat lucrurile.
Știu cât de jos s-au coborât.
Prin 2007, eram un model de succes.
Aveam vreo 26, 27 de ani.
Iar fratele meu, Jack, era jucător profesionist de polo.
Și îmi amintesc că mi-a spus: „Am fost contactat de
„un șeic extrem de bogat care locuiește în Dubai.”
S-au întâlnit cu Jack luni de zile.
Apoi Jack îmi spune: „Vrea să organizeze ceva,
„un eveniment de polo și de modă.
„Și își dorește mult să vii și tu, ca să-i ajuți cu partea de modă,
„poate să faci o prezentare de modă,
„să aduci niște prietene și designeri cu tine.”
Și m-a rugat să fac asta, iar eu am acceptat.
Deci, am mers la Londra,
am fost duși la Park Lane, ne-au lăsat în fața unei clădiri.
Am fost întâmpinați de mâna dreaptă a șeicului.
El urma să organizeze totul.
Și apoi a intrat șeicul.
Arăta foarte regesc.
Și apoi au spus: „Haideți să mâncăm.”
Deci, în timpul mesei,
el spunea că urmează
să investească milioane în acest eveniment
și a vrut să discutăm despre date, și totul era
cu adevărat pozitiv și chiar distractiv.
Mă gândeam că va fi grozav.
Și îmi umple din nou paharul cu vin, începem să discutăm,
dar devine o discuție mult mai relaxată.
Mâna lui dreaptă
începe să spună: „Șeicului îi place mult să petreacă.
„Voi le aveți cu drogurile?”
Mi s-a părut cam ciudat, dar nu pui prea multe întrebări,
în special dacă ești dintr-o altă țară,
căci au alte maniere, alte comportamente.
Sunt tot soiul de momente când te gândești că e cam ciudat.
Dar îți imaginezi că s-a pierdut sensul în traducere.
Și apoi au început să ne întrebe dacă le putem face rost de droguri.
Atunci m-am gândit: „Doamne,
„tipul ăsta urmează să-i schimbe viața lui Jack, fără îndoială,
„și să creeze o nouă afacere rentabilă,
„o să facem toți niște bani.”
Ne-am simțit foarte presați.
Încercam să ne stoarcem creierul
ca să găsim pe cineva care avea relații.
Și atunci am dat un telefon.
Asta e tot ce am făcut.
Dar a fost cea mai mare greșeală din viața mea.
Partea cea mai tristă este că ne-a distrus familia.
Încă nu m-am împăcat cu fratele meu după problema asta,
pentru că a fost prea dureros pentru mine.
Sunt mânioasă.
Mi-am pierdut complet orice încredere.
Nu mă mai încredeam în nimeni.
Deci, a avut efecte negative enorme.
JODIE CONCEDIATĂ DE M&S DIN CAUZA CAPCANEI CU DROGURILE
Am avut cele mai groaznice conversații
cu șefii companiilor pe care le reprezentam.
BBC AR PUTEA RENUNȚA LA JODIE KIDD DIN CAUZA ACUZAȚIILOR DE TRAFIC
Îmi spuneau: „Vom rupe contractul.”
Acela a fost un moment foarte dureros
și să vezi cum întreaga ta carieră dispare.
Scuze!
Groaznic.
Dar ai lucrat atât de greu ca să...
îți faci aceste relații, să-ți construiești cariera... cariera mea.
Totul din cauza unui moment de prostie
în care ai fost complet momită
și manipulată să acționezi.
Au trecut ani și ani la rând,
foarte mulți ani până ce mi-am redresat cariera.
Din punct de vedere emoțional, după cum se vede, încă nu mi-am revenit.
Dar toți acești ani de lacrimi, și durere, și mânie, și...
din cauza acelui om.
Dacă vrei să fii o vedetă în public,
publicul are dreptul să aștepte anumite principii de la tine,
anumite standarde, maniere.
Nu noi le distrugem viețile, ei o fac.
Mi se spune adesea: „Mi-ai distrus viața.”
Le răspund: „Ba nu, tu ți-ai distrus propria viață.
„Tu ai făcut acele alegeri.”
Denigra mult vedetele.
Considera că multe nu meritau să fie unde erau,
în centrul atenției.
Cu cât sunt mai mari, cu atât cad mai rău,
asta era ideea lui când investiga aceste articole.
Să ne luăm de cea mai mare vedetă posibilă.
Și astfel vedeai...
familia regală,
vedete importante,
politicieni, de toate.
Putea să se ia de oricine.
Se delecta cu asta.
Sunt jurnalist, cu asta ne ocupăm.
Publicăm articole, vindem ziare.
MAZHER MAHMOOD VORBEȘTE ÎN 2011
Nu sunt polițist, nici asistent social, ci sunt jurnalist.
IULIE 2014
Deci...
Am venit iar.
De fapt, nici nu mai știu ce să mai spun.
Și filmez asta pentru că...
m-am săturat complet ca oamenii să nu știe ce se petrece, de fapt.
Vreau doar să se termine totul.
Nu mai vreau să fiu persoana asta,
nu mai vreau să fiu faimoasă.
A PATRA ZI DE PROCES
CONTRAINTEROGATORIUL LUI MAZHER MAHMOOD
Vorbind despre modul în care Mahmood a intrat în instanță,
în mod normal, martorii intră pe intrarea publică,
dar Mahmood a intrat pe ușa judecătorului.
A stat în spatele unui paravan,
din cauza faptului că era în pericol
din cauza cercetărilor pe care le făcea în interesul public.
Și asta însemna că avea un statut pe care nu l-a avut niciodată un martor.
Și astfel se consolida sentimentul că el este special.
Știam că începeam o luptă
cu cineva care devenise insensibil,
nu știa ce înseamnă teama,
nu avea nicio restricție,
era capabil, de fapt, să spună absolut orice
despre ea sau despre mine oricând.
Față de mine s-a purtat
cu aroganță, agresiv și disprețuitor.
De exemplu: „Ai urechile așa mari, încât ar trebui să mă auzi.”
Făcea constant referințe la Tulisa,
ceva în stilul:
„De ce mă întrebați pe mine dacă am spus asta sau aia?
„Ce contează? Ea face trafic cu cocaină, de asta ar trebui să vă pese.”
Ăsta e stilul lui de a oferi probe.
Dar ceea ce Mazher Mahmood nu știa
este că noi aveam o bombă
și așteptam să-l lovim.
Am fost uluit.
În ziua dinaintea contrainterogatoriului,
șoferul lui Mahmood, Alan Smith, ne-a contactat
și a spus că vrea să vorbească cu noi.
Ne-a spus că Mahmood îl pusese să-și schimbe declarația
și că vorbiseră pe e-mail.
Am știut că am dat lovitura.
Am decis să las toată chestiunea cu declarația lui Alan Smith
până la final.
Apoi l-am întrebat pe Mahmood
dacă vorbise cu Alan Smith despre declarația lui,
la care Mahmood a răspuns ceva de genul:
„Poate că da. Ce-ți pasă ție?”
Este un răspuns incredibil de necuviincios
și de insolent din partea unui martor.
Îl întrebasem pe Mahmood același lucru
la audierea argumentelor juridice și Mahmood spusese că nu.
Judecătorul...
a intervenit imediat
și i-a spus lui Mahmood: „M-ai mințit la audierea argumentelor juridice,
„mi-ai spus că nu vorbiseși cu el,
„acum spui că e posibil să fi vorbit. Spune adevărul!”
Din acel moment, Mahmood a fost pierdut.
În acele câteva secunde, a fost distrus.
Apoi judecătorul s-a întors spre procuror și i-a spus:
„Se respinge cazul.”
Mahmood s-a făcut praf.
Acest individ nesimțit, agresiv,
disprețuitor, provocator,
care se credea atotputernic
a ajuns o epavă.
Puteai să vezi că-și spunea în sinea lui
că s-a sfârșit.
Iar Tulisa a fost încântată.
Crezuse cu adevărat că totul era pierdut și...
nu-i venea să creadă.
Tulisa!
Tot acest caz a fost o îngrozitoare
și repulsivă atragere în cursă din partea lui Mazher Mahmood.
Am reușit acum să demascăm adevăratul vinovat
și, lucrul cel mai important, adevăratul mincinos.
Ca victimă căreia i-a fost distrusă viața în ultimul an,
cred cu tărie că astfel de atrageri în cursă
nu ar trebui să fie permise față de nimeni.
Îmi amintesc că eram acasă, mă uitam la știri
și am văzut-o pe Tulisa ieșind de la tribunal.
Îmi amintesc cât de încântată era că se aflase adevărul.
Tulisa a plecat de la tribunal cu reputația reabilitată.
Prioritatea ei acum este să-și refacă o carieră afectată.
Am fost nemaipomenit de mândră de ce a făcut ea,
căci, practic, ea a vorbit în numele nostru.
M-am bucurat foarte mult pentru ea,
dar mi-a trecut prin cap gândul...
„Mi-aș fi dorit și eu asta.”
O, Doamne!
A fost o zi bună.
Sunt atât de fericită!
O, Doamne!
Nici nu-mi vine să cred că s-a încheiat totul.
A fost extrem de emoționant deoarece,
cum se întâmplă adesea în cazurile penale,
ajungi împreună cu oameni pe care nu-i cunoști și...
Deodată trăiți împreună o experiență care,
pe vremuri, nu avea nicio relevanță pentru tine,
dar acum e crucială,
îți depinde viața de ea
și e foarte emoționant. M-am bucurat foarte mult pentru ea.
Dar m-am simțit și foarte ușurat
că nu ieșise prost.
The Sun on Sunday a declarat că sunt dezamăgiți de rezultat,
dar consideră că investigația originală
a fost făcută în limite legale,
după codul jurnalistului.
Judecătorul a decretat că era foarte posibil
ca reporterul sub acoperire de la The Sun on Sunday
să fi mințit și manipulat probele.
Ziarul l-a suspendat acum pe omul
cunoscut ca „șeicul fals”.
Nu după mult timp, a fost acuzat,
ceea ce a fost grozav.
Cred că era timpul
să suporte consecințele faptelor sale.
OCTOMBRIE 2016
Procesul lui Mazher Mahmood, jurnalistul cunoscut ca „șeicul fals”,
a început la Curtea Penală Centrală.
El și fostul lui șofer, Alan Smith,
sunt acuzați că au pus piedici în calea justiției
în legătură cu procesul cântăreței Tulisa Contostavlos.
CURTEA PENALĂ CENTRALĂ
Mi-a părut foarte rău
că Maz a ajuns
în situația asta și a ajuns să fie dat în judecată.
Mazher Mahmood a reacționat în vreun fel, Danny?
Avocații lui ne-au transmis o declarație din partea lui,
în care spune că este extrem de dezamăgit
de decizia procurorului Curții Regale de Justiție.
El respinge acuzația și o va contesta vehement în instanță.
M-am dus la Curtea Penală Centrală Old Bailey, ca să văd.
Îmi amintesc când a ajuns la tribunal.
Era încadrat de doi tipi solizi.
Cu hanoracul lui bleumarin
și cu gluga trasă peste cap.
Distracție plăcută!
Oamenii strigau la el și el era însoțit înăuntru și...
M-am gândit: „Grozav!”
Era clar că nu-i plăcea asta.
Mă gândeam că acum știe și el cum este,
pentru că Tulisa a pățit la fel când a fost chemată în instanță.
Când l-am văzut pe Mazher mergând la tribunal, mi-a dat impresia
unui om a cărui întreagă imagine
se năruia în jurul lui.
Se întorsese roata.
Când l-am văzut pe Mazher în instanță la Curtea Penală Centrală Old Bailey,
mi s-a părut înfrânt.
Avea umerii puțin aplecați, ținea capul în jos.
Dar tot am avut senzația că era doar o ființă rece,
impasibilă, cea care stătea acolo.
Mahmood n-a pledat vinovat.
A încercat să fugă de responsabilități.
Deci, nicio remușcare.
Dar, după părerea mea, ceea ce este foarte grăitor
este faptul că nu a deschis gura.
După ce s-a dat peste cap
ca să prindă oameni în cursă...
când a venit vorba să-și explice propriile infracțiuni,
nu a putut spune nimic. Adică, este...
Asta da situație, nu-i așa?
Incredibil.
Știri de ultimă oră. Avem verdictul
în procesul așa-numitului „șeic fals”,
Mazher Mahmood, acuzat că a falsificat probele...
ȘTIRI LIVE
... în procesul cu droguri anulat al vedetei Tulisa Contostavlos.
Să-l auzim pe Richard Lister, la Curtea Penală Centrală.
Care este verdictul, Richard?
Verdictul, Joanna, este că atât
Mazher Mahmood, așa-numitul „șeic fals”,
cât și fostul lui șofer, Alan Smith, au fost găsiți vinovați că au conspirat
pentru a pune piedici în calea justiției.
Da! L-am prins pe ticălos.
- Ce ați dori să spuneți? - De ce ați falsificat probele?
Ați dori să-i cereți scuze Tulisei?
- Vă pare rău? - Ce aveți de spus?
Când s-a dat verdictul „vinovat”,
chiar m-am simțit cu adevărat ușurată.
Ați mințit pentru un articol pe prima pagină?
Ce aveți de spus? Cum reacționați?
Nu mi-am dat seama până în acel moment
cât de important avea să fie pentru mine.
Faptul că a fost găsit vinovat.
Aproape am simțit că am fost dezvinovățită.
ȘEICUL FALS LA ÎNCHISOARE
Mazher Mahmood, cunoscut mai bine ca „șeicul fals”,
își începe pedeapsa cu închisoarea de 15 luni.
Cel mai greu mi-a fost să văd cum oamenii s-au întors împotriva lui.
ZEE FOSTA PARTENERĂ A LUI MAZ
Mahmood a fost acum concediat de angajatorul lui, News UK,
deținut de Rupert Murdoch.
Toți cei care l-au sprijinit ca să ajungă cine era
l-au lăsat să cadă.
Cred că pentru el pierderea statutului,
a reputației
a fost probabil extrem de grea.
Într-o clipă
a dispărut.
Ar detesta faptul
că ceea ce oamenii își amintesc despre el este...
că a fost închis.
Este ceva de nedescris pentru el
pentru că anulează
„Reporterul anului”, „Știrea de senzație a anului”,
anulează toate premiile.
Și e păcat,
deoarece chiar a făcut lucruri bune.
Atât de mult jurnalism remarcabil este dat uitării
din cauza incidentului de la finalul carierei lui.
Mă întreb, dacă ar fi fost supravegheat
mai îndeaproape de-a lungul carierei,
dacă ar fi ajuns aici.
Poate că Maz n-a fost ajutat destul?
Mazher Mahmood, după mine,
de-a lungul carierei lui de 30 de ani,
s-a dat drept un tip bun,
când, în realitate, era doar...
un distrugător diabolic de vieți și cariere.
Pur și simplu nu-i păsa.
Ar fi făcut absolut orice era nevoie
ca să obțină un articol și asta nu înseamnă jurnalism.
Obișnuia să investigheze un articol
cu intenția să ajungă pe prima pagină.
„Scopul scuză mijloacele.”
Ar trebui să fie mottoul lui.
Chiar dacă înseamnă să distrugi
sau să încerci să distrugi viața cuiva, ca în cazul Tulisei.
Nu simte vinovăție, nu are conștiință,
nu are morală.
ȘAPTE LUNI MAI TÂRZIU
Când a fost eliberat din închisoare,
a dispărut.
Există un interes uriaș
pentru a afla unde este și ce face
și pentru a-l demasca.
Dar nimeni nu știe unde este.
E deștept.
E deștept. Va supraviețui.
Au circulat zvonuri că ar lucra independent sub un alt nume.
Că ar lucra pentru un alt ziar.
Dar nu știe nimeni nimic.
Din nou, ascuns în mister.
Și probabil că așa
se simte cel mai în largul lui.
Ești foarte atașat de robele „șeicului fals”?
- Povestește-ne! - Foarte mult.
M-am distrat mult cu ele.
Și toate podoabele șeicului
formează un spectacol rafinat.
Scapi ușor.
Spui că scapi ușor.
Simți vreodată...
că te deranjează puțin
faptul că acționezi astfel?
Nici vorbă. Sunt mândru de ce fac.
Altfel, n-aș face-o.
- Mazher Mahmood, mulțumim foarte mult. - Cu plăcere.
MAZHER MAHMOOD A FOST CONTACTAT, DAR NU A COMENTAT NIMIC.
NEWS UK AU FOST CONTACTAȚI, DAR NU AU COMENTAT NIMIC.
Subtitrarea: Ligia Bradeanu
Redactor Cristian Brînză